cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám:.HIV/13403-2/2019  Napirend sorszáma: |  |

vonal

**ELŐTERJESZTÉS**

**ELŐTERJESZTÉS**

**Hévíz Város Önkormányzat Képviselő-testülete**

**2019. december 18-ai rendkívüli nyilvános ülésére**

**Tárgy:** Čazma testvérváros „Európa a Polgárokért Program” keretén belüli projektjének bemutatása, projekthez való csatlakozás

**Az előterjesztő:** Papp Gábor polgármester

**Készítette:**  Dr. Horváth Katalin pályázati ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Az **Európa a Polgárokért Program** pályázati felhívásában Čazma, Hévíz Város horvátországi testvérvárosa részt kíván venni, és felkérte Hévíz Várost a csatlakozásra. A pályázat **benyújtási határideje 2020. március 1.**

**A projekt résztvevő partnerei:**

* Čazma Város (Horvátország) – vezető partner
* Powiat Legionowski Megye (Lengyelország) – partner
* Radlje ob Dravi Város Önkormányzata (Szlovénia) – partner
* Hévíz Város (Magyarország) – partner

**Támogatás:**

maximum 150.000 €

A projekt végrehajtásához szükséges forrást nem fedezi teljes egészében az Európai Unió által folyósított támogatás, de nincs megállapítva kötelező társfinanszírozási minimum. A kedvezményezettnek a pályázat benyújtásakor nem kell bizonyítania a társfinanszírozás forrásait.

A projekt pénzügyi hátterére vonatkozó információkról, kérdésekről tájékoztatásra kerül a Tisztelt Képviselő-testület, amint rendelkezésünkre bocsátják a pontos adatokat.

**Projekt időtartama:**

maximum 24 hónap

**A projekt elsődleges célja:**

Az önkormányzatok, városok, megyék és ezek szervezetei közötti hálózatépítés, valamint összekapcsolódás a közös érdeklődési területek vonatkozásában. Cél egy tematikus, hosszú távú együttműködés elősegítése a résztvevők között.

A projekt a nevezett Program 2. területéhez kapcsolódna, mely a „Demokratikus szerepvállalás és polgári részvétel – Városok hálózata” tematikára épül.

**A projekt tárgya.**

* interkulturális párbeszéd
* állampolgárok tájékoztatása az Európai Unióról és az Európai Unió általános működéséről
* az Európai Unió által folyósított támogatások helyes felhasználását megvalósító jó gyakorlati példák bemutatása
* helyi közösségek tagjainak egymáshoz közelebb hozása azáltal, hogy beszámolnak egymásnak élményeikről, értékekről, kinyilvánítják véleményüket, mindezt annak érdekében, hogy a múltból tanulva építsék a jövőt. Civil szervezetekkel együttműködve cselekvés, vita és együttgondolkodás ösztönzése az erópai állampolgárság, demokrácia, európai politika témakörökben. A társadalmi tudatosság szintje emelkedik a kulturális és nyelvi diverzitás promotálásával, valamint a más európai országok kulturájának és történelmének megismerésével. Kommunikáció, nemformális tanulás és verseny különféle eszközeit felhasználva az „EU-tudatosság“ növelését megfogalmazó cél is elérhető a multikulturális párbeszéd, a diverzitás és a generációk közötti szolidaritás megőrzésével.
* a város közalkalmazottjait, intézményeket, városi vállalkozásokat és minden érdekelt polgárt érintő pénzügyi tervről szóló workshopok

**A projekt állomásai:**

1. Čazma, 2020. szeptember – 3 napos rendezvény, bemutatkozás.

Konferencia a város természeti, kulturális és történelmi örökségéről. Résztvevő partnerek megismerése.

1. Radlje ob Dravi, 2021. tavasz – 3 napos rendezvény

Bemutató az Európai Unió által folyósított források megfelelő felhasználásáról, jó gyakorlatról. Workshop az Európai Unió jövőbeli pénzügyi távlatairól.

1. Powiat Legionowski, 2021. május/június – 3 napos rendezvény

Workshop a természeti örökségen alapuló turizmus fejlesztéséről, az Európai Unió jövőjéről. Európai Unió által folyósított támogatásokból létrejött területek, egységek megtekintése.

1. **Hévíz, 2021. ősz – 3 napos rendezvény**

Fesztivál minden partner részvételével, fókuszban az EU-s projektekhez fűződő jó gyakorlati példák bemutatása elsősorban turizmusfejlesztés területén; sikeres projekt bemutatása; tanulmányi workshop minden résztvevőnek az Európai Unió turizmus területén folytatott tevékenységéről; multikulturalizmus fejlesztése; lehetőség biztosítása a helyi öko termékek/ételek bemutatásán keresztül a partnerek hagyományainak megismerésére; záró projekt

Tisztelt Képviselő-testület!

Kérem, hogy az előterjesztést megvitatni, a határozati javaslatot elfogadni szíveskedjék.

A határozathozatal egyszerű szótöbbséget igényel.

**2.**

**Határozati javaslat**

Hévíz Város Önkormányzat Képviselő-testülete az előterjesztésben foglaltakat megismerve akként nyilatkozik, hogy amennyiben Čazma település „Európa a Polgárokért Program” keretén belüli pályázata támogatást nyer, Hévíz Város partnerként való részvételét a projekt megvalósításában támogatja. Egyidejűleg felkéri a Polgármestert, hogy a projekt előrehaladásáról a Képviselő-testületet tájékoztassa.

Felelős:     Papp Gábor polgármester

Határidő:   azonnali

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Dr. Horváth Katalin | Pályázati ügyintéző |  |  |
| Kránitz Patrícia | Pályázati ügyintéző |  |  |
| Kepli József János | Alpolgármester |  |  |
| Szintén László | Pénzügyi felülvizsgálat |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |