cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/9015- /2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. december 18-ai rendkívüli nyilvános ülésére**

**Tárgy:** Az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet módosítása

**Az előterjesztő:** Papp Gábor polgármester

**Készítette:**  dr. Tüske Róbert jegyző

Fábiánné Hoffman Márta osztályvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet alapján (a továbbiakban: Ör.) Hévíz Város Önkormányzat Képviselő-testülete az egyéb szálláshely szolgáltatók 2020. évi minőségfejlesztési támogatására a pályázatot kiírta, a pályázati eljárást lefolytatta, melynek alapján a támogatási szerződés a Hévíz Turisztikai Desztinációs Menedzsment Egyesülettel (a továbbiakban: TDM Egyesület) megkötésre került.

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet szerint megváltozott az egyéb szálláshely fogalmi meghatározása és a szálláshely kategóriák kiegészültek a magánszálláshely kategóriával is.

2. *egyéb szálláshely:* nem kizárólag szálláshely-szolgáltatás folytatása céljából létesített épületben, de szálláshely-szolgáltatási céllal és nem magánszemély vagy nem egyéni vállalkozó által hasznosított, önálló rendeltetési egységet képező épületrész, ahol az egy szobában található ágyak külön-külön is hasznosításra kerülhetnek, illetve a szobák száma legfeljebb huszonöt, és az ágyak száma legfeljebb száz,

6. *magánszálláshely:* az a nem kizárólag szálláshely-szolgáltatás folytatása céljából, magánszemély vagy egyéni vállalkozó által hasznosított lakás vagy üdülő, illetve azok egy lehatárolt részének és hozzátartozó területének hasznosítása, ahol a szobák száma legfeljebb nyolc, és az ágyak száma legfeljebb tizenhat.

A 2020. szeptember 30-ig nyilvántartásba vett, vagy működési engedéllyel rendelkező azon egyéb szálláshely-szolgáltató, amely megfelel a magánszálláshelyre vonatkozó követelményeknek, 2021. december 31-ig kérelmezheti, hogy a jegyző a szálláshely-szolgáltatási bejelentését magánszálláshely szolgáltatásra módosítsa. Ezek az bejelentések folyamatosan érkeznek.

A TDM Egyesület által benyújtott pályázatban a pályázók köreként az egyéb szálláshely szolgáltatók kerültek megjelölésre azzal a szűkítéssel, hogy csak a magánszemély egyéb szálláshely szolgáltató nyújthat be minőségfejlesztési támogatás iránti pályázati igényt.

2021. december 31-ig egyéb szálláshely-szolgáltató lehet jogi személy (cég) és lehet magánszemély is.

Viszont minőségfejlesztési támogatás iránti pályázati igényt csak a magánszemély egyéb szálláshely-szolgáltató nyújthat be, így a magánszemély magánszálláshely szolgáltató nem.

A fentiekben hivatkozott jogszabályi rendelkezés alapján célszerűnek és szükségesnek tartjuk az Ör. módosítását annak érdekében, hogy ne alakuljon ki értelmezési vita és azok az egyéb szálláshely szolgáltatók is tudjanak érvényes pályázatot benyújtani, akik időközben tevékenységük gyakorlásának módját magánszálláshelyre változtatták.

Az önkormányzati rendelet előterjesztés szerinti értelmező rendelkezésével és a TDM Egyesülettel kötött támogatási szerződés módosításával ez a korrekció végrehajtható.

A TDM Egyesület előzetes programterve szerint a pályázati kiírást 2019. december 15-én bocsátotta volna ki, azonban e várható módosítás miatt kértük a kiírás képviselő-testületi döntést követő kibocsátását, így egyértelmű lesz, hogy minőségfejlesztési támogatásra pályázatot a magánszemély egyéb szálláshely szolgáltatók és a magánszálláshely szolgáltatók tudnak benyújtani.

**Részletes indokolás:**

**az egyéb szálláshelyek minőségfejlesztési támogatásáról szóló**

**36/2015. (X. 5.) önkormányzati rendelet módosításáról**

**1. §** Az új (2) bekezdésének szabályozása által és ezáltal a magánszemély egyéb szálláshely szolgáltató és magánszemély magánszálláshely szolgáltató is jogosult legyen pályázat benyújtására.

2. § Hatályba léptető rendelkezések a folyamatban lévő ügyekre is kiterjedő hatállyal.

Kérem az előterjesztés megvitatását és támogatását, a rendeletalkotás minősített szótöbbséget.

A határozathozatal egyszerű szótöbbséget igényel.

**Hévíz Város Önkormányzat Képviselő testületének**

**…/…. (……...) önkormányzati rendelete**

**az egyéb szálláshelyek minőségfejlesztési támogatásáról szóló**

**36/2015. (X. 5.) önkormányzati rendelet módosításáról**

Hévíz Város Önkormányzat Képviselő-testülete a Magyarország helyi önkormányzatairól szóló [2011. évi CLXXXIX. törvény 13. § (1) bekezdésének](https://uj.jogtar.hu/) 13. pontjában kapott felhatalmazás alapján, az [Alaptörvény 32. cikk (2) bekezdésében](https://uj.jogtar.hu/) meghatározott feladatkörében eljárva a következőket rendeli el:

1. §Az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet (a továbbiakban: Ör.) 1. § helyébe a következő rendelkezés lép:

*„1. § (1) A Hévíz Város Önkormányzat támogatandó célnak tekinti a szálláshely-szolgáltatási területen, egyéb szálláshely-szolgáltatást végző természetes személyek által üzemeltetett egyéb szálláshelyek minőségi szolgáltatásainak fejlesztését.*

*(2) A rendelet alkalmazásában az egyéb szálláshely-szolgáltatást végző alatt a 239/2009. (X. 20.) Korm. rendelet szerinti magánszálláshely szolgáltatót is érteni kell.*

**2. §** (1) Ez a rendelet a kihirdetését követő napon lép hatályba, és a hatályba lépését követő napon hatályát veszti.

(2) A rendelet rendelkezéseit a folyamatban lévő ügyekre is alkalmazni kell.

dr. Tüske Róbert Papp Gábor

jegyző polgármester

**Határozati javaslat**

1. Hévíz Város Önkormányzat Képviselő-testülete a 276/2019. (XI. 28.) határozatával az egyéb szálláshelyek minőségfejlesztési támogatásáról szóló Hévíz Város Önkormányzat Képviselő-testületének 36/2015. (X. 5.) önkormányzati rendelete 3. § (1) bekezdése alapján kiírt pályázat alapján a Hévíz Turisztikai Desztinációs Menedzsment Egyesület pályázatát érvényesnek nyilvánította.

2. A Képviselő-testület a 36/2015. (X. 5.) önkormányzat rendelete 1. §-ának módosítása miatt felhatalmazza polgármestert, hogy a Hévíz Turisztikai Desztinációs Menedzsment Egyesülettel kötött támogatási szerződést az önkormányzati rendelet szerinti módosítsa és ezáltal a magánszemély egyéb szálláshely szolgáltató és magánszemély magánszálláshely szolgáltató is jogosult legyen pályázat benyújtására.

*Felelős:* Papp Gábor polgármester

*Határidő:* 2019. december 20.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: Az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet módosítása

**Társadalmi-gazdasági hatása**: pontosítja pályázók körét

**Költségvetési hatása**: nem változtat a költségvetési hatáson

**Környezeti, egészségi hatása**: nincs

**Adminisztratív terheket befolyásoló hatása**: nincs

**Egyéb hatása**: nincs

**A rendelet megalkotásának szükségessége**: jogértelmezési

**A rendelet megalkotása elmaradása esetén várható következmények**: értelmezési nehézséget okozhat a hiánya

**A rendelet alkalmazásához szükséges feltételek**: rendelkezésre állnak

* **személyi**: igen
* **szervezeti**: igen
* **tárgyi**: igen
* **pénzügyi**: igen

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető/az előterjesztés készítője** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |